钦定古今图书集成/明伦汇编/氏族典/第634卷 > 《金史》 > 乌古论德升
## 钦定古今图书集成/明伦汇编/氏族典/第634卷 > 《金史》 > 乌古论德升

按《金史乌古论德升传》：“德升，本名六斤，益都路猛安
人。明昌二年进士，累官补尚书省令史，知管差除，除
吏部主事，绛阳军节度副使。丁父忧，起复太常博士，
东平治中。大安初知弘文院，改侍御史。论西京留守
纥石烈执中奸恶，卫绍王不听，迁肇州防御使。宣宗
迁汴，召赴阙，进翰林侍读学士，兼户部侍郎。俄以翰”
林侍读权参知政事，与平章政事抹撚尽忠论近侍
局预政，宣宗怒。无何，出为集庆军节度使，改汾阳军
节度使、河东北路宣抚副使，复改知太原府事，权元
帅左监军。兴定元年，大元兵急攻太原，粮道绝，德升
屡出兵战，粮道复通。二年，真授左监军，行元帅府事。
大元兵复围太原，环之数匝，已破濠垣，德升植栅为
拒，出其家银币及马赏战士。北军坏城西北隅以入，
德升联车塞之，三却三登，矢石如雨，守陴者不能立。
城破，德升至府署，谓其姑及其妻曰：“吾守此数年，不
幸力穷。”乃自缢而死，其姑及其妻皆自杀。诏赠翰林
学士承旨。子兀里伟尚幼，诏以奉御俸养之。

二年进士，历官补尚书省令史，除都转运司都勾判
官，转弘文校理，升中都总管府判官，察廉除震武军
节度副使，彰德府司马，累迁户部员外郎，宁海州刺
史。贞祐二年，城破，荣祖犹力战死之。赠安武军节度
使，赐谥毅勇。”